CELEX: 21999D0173
Language: hr
Date: 1999-11-26 00:00:00
Title: Odluka Zajedničkog odbora EGP-a br. 173/1999 od 26. studenoga 1999. o izmjeni Protokola 31 uz Sporazum o EGP-u, o suradnji u posebnim područjima izvan područja četiriju sloboda

11/Sv. 091
            
            
               HR
            
            
               Službeni list Europske unije
            
            
               127
            
         21999D0173
   
               L 061/33
            
            
               SLUŽBENI LIST EUROPSKE UNIJE
            
            
               26.11.1999.
            
         
      ODLUKA ZAJEDNIČKOG ODBORA EGP-a
   br. 173/1999
   od 26. studenoga 1999.
   o izmjeni Protokola 31 uz Sporazum o EGP-u, o suradnji u posebnim područjima izvan područja četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom koji prilagođava Sporazum o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 uz Sporazum je zadnje izmijenjen Odlukom Zajedničkog odbora EGP-a br. 8/94 od 7. lipnja 1994. (1)
               
            
         
               (2)
            
            
               Prikladno je proširiti suradnju ugovornih stranaka Sporazuma kako bi uključivala opći okvir aktivnosti Zajednice u korist potrošača (Odluka br. 283/1999/EZ Europskog parlamenta i Vijeća) (2).
            
         
               (3)
            
            
               Protokol 31 uz Sporazum bi stoga trebalo izmijeniti kako bi omogućio ovoj proširenoj suradnji da započne od 1. siječnja 2000.,
            
         ODLUČIO JE:
   Članak 1.
   Članku 6. Protokola 31 uz Sporazum, iza stavka 2., dodaju se sljedeći stavci:
   
      „3.   Države članice EFTA-e od 1. siječnja 2000. sudjeluju u aktivnostima Zajednice što može biti posljedica sljedećeg akta kao i akata koji iz njega proizlaze:
      
                  —
               
               
                  
                     399 D 0283: Odluka br. 283/1999/EZ Europskog parlamenta i Vijeća od 25. siječnja 1999. o općem okviru za aktivnosti Zajednice u korist potrošača (SL L 34, 9.2.1999., str. 1).
               
            4.   Države članice EFTA-e financijski doprinose aktivnostima navedenima u stavku 3. u skladu s člankom 82. stavkom 1. točkom (a) Sporazuma.
      5.   Države članice EFTA-e od početka suradnje u aktivnostima navedenima u stavku 3. u potpunosti surađuju u odborima EZ-a i drugim tijelima koja pomažu Komisiji u vođenju ili razvoju tih aktivnosti.”
   
   Članak 2.
   Ova Odluka stupa na snagu 1. siječnja 2000. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 26. studenoga 1999.
      
         
            Za Zajednički odbor EGP-a
         
         
            Predsjednik
         
         N. v. LIECHTENSTEIN
         
      
   
   
      (1)  SL L 198, 30.7.1994., str. 142.
   
      (2)  SL L 34, 9.2.1999., str. 1.